Естествено раждане и нормално раждане – има ли разлика? - Дневникът на мама и татко\nСъс сигурност всички правят разлика между естествено раждане и цезарово сечение. За повечето хора обаче естествено раждане означава всяко раждане, осъществено през естествените родови пътища. Всъщност това е нормалното раждане, което не винаги означава естествено.\nРаждането може да протече коренно различно в зависимост от подхода на медицинския екип, който го води, а също и от нещата, които раждащата жена прави. Нека да видим има ли разлика между естественото раждане и раждането, което повечето хора са свикнали да приемат за нормално.\nКакво е активно естествено раждане?\nЕстественото раждане протича възможно най-физиологично, без медицинска намеса.\nНе винаги напълно естественото раждане е възможно, така че дори по-важно е то да бъде не само естествено, но и активно. Терминът естествено активно раждане е въведен за първи път от известната авторка и активист Джанет Баласкас. Това означава, жената да има активна роля т.е. да избира как иска да роди, атмосферата, присъстващите лица и да участва при вземането на решения дали ще се прилагат медикаменти и други процедури. Всичките медицински интервенции, които се извършват на нея или нейното бебе, ѝ се разясняват подробно и се правят само с нейното съгласие.\nОсвен това при активното раждане жената има пълната свобода да се движи и да заема позите, които са ѝ най-удобни, през цялото време, дори и по време на втория период на раждането или т.нар. изгонване на плода.\nКакво е активен мениджмънт на раждането?\nКакво е нормално раждане? Зависи от гледната точка.\nНачинът, по който най-често се води раждането в болниците в България и по света, се нарича дирижирано раждане. Другият термин, който се използва в английски език е активен мениджмънт на раждането. Това означава водене на раждането с активна лекарска намеса в протичане на родовия процес, при който медицинския персонал предприема определени действия, за да осигури раждане в рамките на фиксиран период от време. Този подход предполага извършване на рутинни процедури като предизвикване и ускоряване на раждането, епизиотомия (разрез на перинеума), раждане в легнала по гръб поза, изкуствено спукване на околоплодния мехур, продължителен електронен мониторинг на плода и други.\nРазбира се, медицинските процедури, които се прилагат, си имат своето място и своя смисъл. Всички те са въведени с цел да се избегнат потенциални усложнения, да се намали продължителността на процеса и да се спести болката на раждащата жена. С времето обаче много от тях са доказали своята неефективност и негативно въздействие върху майката и плода.\nПротивоположност на дирижираното раждане е изчаквателен, физиологичен подход – интервенции се предприемат само по медицински показания (независимо от времето). Медицинските специалисти, които подкрепят естественото активно раждане, предпочитат именно този подход.\nФакт е обаче, че в днешно време дирижираното раждане е норма, а естественото раждане – по-скоро изключение.\nПолзите от свободното движение\nСвободното движение по време на раждането има много предимства:\nРаждането е по-кратко, защото на бебето не му се налага да се бори с гравитацията, както е при легналата по гръб поза;\nБебето по-лесно слиза надолу и се завърта в оптималната позиция;\nТазът се разширява;\nПостъпва повече кислород към матката и към бебето;\nМайката изпитва по-малко болка;\nМайката има усещането за контрол.\nДоказано е, че ако е оставена да действа инстинктивно, жената ще заеме оптималната позиция, която ще помогне на бебето да се роди по-лесно. Няма една единствена правилна поза по време на раждането, важно е жената да се движи свободно и да сменя позите така, както се чувства най-добре.\nПри активното естествено раждане родилката се движи свободно. При дирижираното раждане се предпочита позата, която е най-удобна за екипа – легнала по гръб.\nРолята на хормоните по време на раждане\nПо време на раждането майката и бебето отделят коктейл от хормони, които имат сложни взаимодействия помежду си. Окситоцин е хормонът, който предизвиква контракциите и напъните, предпазва майката от кръвоизлив след раждането и помага за привързването между нея и бебето. Ендорфините са естествените обезболяващи хормони, който помагат на майката и на бебето да се справят с предизвикателството по-леко. Адреналинът и норадреналинът са хормоните на силните усещания, които отделяме при уплаха и стрес. По време на първия период на раждането те пречат на отделянето на окситоцин и могат да повлияят негативно на хода на раждането. Но по време на втория период дават на майката прилив на енергия, за да роди, а също помагат на бебето да диша и да се адаптира след като се роди.\nНамесите в този процес чрез медикаменти, упойки или цезарово сечение нарушават този фин механизъм, отразяват се на адаптацията на бебето, поведението и емоциите на майката и връзката между тях.\nПри естественото активно раждане се разчита на естествените хормони, които се отделят от мозъка. При дирижираното раждане често се използва система с изкуствен окситоцин, който предизвиква контракции, ускорява раждането, но и крие някои рискове като хиперстимулация на матката, повече болка и падане на тоновете на бебето.\nБез съмнение когато бременността е безпроблемна, няма усложнения по време на раждането и родилката го иска, естественото раждане е най-доброто и за нея, и за бебето. Защото всяка намеса в естествения процес на раждането крие своите рискове. Упойките, системите, легналата по гръб поза, разделянето на майката и бебето – свикнали сме, че всички тези неща са част от нормалното раждане.\nНо доколко това е естествено?\nСнимка: Тихомир Илиев\nДулите са специално обучени асистентки, които оказват подкрепа на бременните жени, на родилките и на младите майки. В превод от гръцки думата doula означава помощница....\nРаждахте в болнично заведение, нали? Както и повечето днешни жени. И както на повечето жени, най-вероятно са ви сложили питоцин/окситоцин за ускоряване на раждането....\nАтопичен дерматит Виновник за честите ангини може да е... скарлатината\nОще от Олга Дукат\nКакво можем да научим от Мери Шварц\nМери може да напомни на всички нас колко нормално може да бъде раждането. Че това е много личен, интимен, незабравим...\nКърменето е естествено продължение на бременността и раждането и трудно би могло да се разглежда изолирано от тях....\nДулите са специално обучени асистентки, които оказват подкрепа на бременните жени, на родилките и на младите майки....\nРаждахте в болнично заведение, нали? Както и повечето днешни жени. И както на повечето жени, най-вероятно са ви...\nДетската градина – каквото зависи от родителите ►►►\nБебешка козметика за къпане Бочко\nИзключително деликатна към очите формула, без сълзи!\nЦОП „За деца и родители“ в Пловдив даде сили на една майка да се грижи за детето си


Ученици от Ген. Тошево приготвиха ястия с шеф-готвачи на България – ProNews Dobrich\nГенерал Тошево Образование Храна и напитки\nBy Pro News Dobrich 23.10.2019 990 No comment\nУченици от Иновативно основно училище “Христо Смирненски” в Генерал Тошево взеха участие в отбелязването на Международния ден на готвача в „Музейко” в София. Инициативата се организира в рамките на националната програма „За по-здрави деца” на Нестле България. ОУ „Христо Смирненски” беше едно от 45 училища от цяла България, избрано да участва в националната програма.\nНа специалното събитие в кулинарната МЕТРО Академия Нестле България събра най-популярните шеф-готвачи у нас, ученици от цяла България и техните учители. По време на инициативата чрез интерактивни дискусии и готварски игри шеф Виктор Ангелов, шеф Жоро Иванов, шеф Андре Токев, шеф Цветомир Николов и шеф Юри Велев, главен готвач на МЕТРО Академия, демонстрираха ролята и значението на балансираното и разнообразно хранене пред учениците от началните класове. Малките участници имаха шанс да готвят с най-добрите в бранша и да получат безценни съвети относно храненето.\nС помощта на децата шеф Виктор Ангелов приготви трислоен сандвич с три вида хляб (лимонов, сушени домати и магданоз). Лео Бианки представи зеленчукови талиатели от краставици с кубчета моркови, фенел и ябълка. Шеф Жоро Иванов изненада гостите със сладолед от натурални продукти, приготвен с помощта на гранулиран азот.\nДейностите по програмата „За по-здрави деца” в ИОУ „Христо Смирненски” в Генерал Тошево ще продължат през настоящата учебна година, споделят от ръководството на учебното заведение. От там се надяват, че емоциите, които децата ще получат на терен в училище, както и извън него, ще катализират желание за здравословно хранене и усет към добрата храна.\n„Нестле за по-здрави деца“ е образователна програма, която има за цел да насърчи балансираното хранене и активния начин на живот при децата на възраст между 3 и 12 години. Програмата стартира през 2012 година и се осъществява с подкрепата на Министерство на образованието и науката, Министерство на младежта и спорта и Министерство на здравеопазването, редица национални експерти по хранене и спорт и неправителствени организации. През 2013 година като добра практика в сферата на образователните програми за балансирано хранене и физическа активност в Европа, „Нестле за по-здрави деца“ в България става част от Европейския проект EPHE (EPODE For The Promotion Of Health Inequalities), финансиран от Европейската комисия. През 2018 година програмата разширява своя обхват и влиза в учебните заведения в цялата страна, за да подобри хранителните и двигателните навици на българските деца.\n“Добруджа 07” обяви вход-свободен за първия си домакински мач\nМъж и жена се потрошиха при катастрофа по пътя Тервел – Провадия


Фокусът на Хълк: разполови ябълка с голи ръце\nНачало | фокуси | Фокусът на Хълк: разполови ябълка с голи ръце\nФокусите с плодове са много рядко срещани дори и до днес, но пък точно това ги прави много интересни. Не можем да ви обясним защо фокусниците не обичат да ги представят, въпреки че те също са ефектни, а и от една страна са много лесни. Но пък от друга това е хубаво, защото така специално за вас – начинаещите и малко по-напреднали магове има съвсем нови фокуси, които могат да показват и които никой досега не е виждал. Знаете ли, че така например дори има фокус с плод или по-точно ябълка, известен като фокусът на Хълк. Естествено онзи голям зелен гигант не прави фокуси, защото е зает със спасяването на света и другите там геройски работи като част от „Отмъстителите“. Но този фокус е наречен именно така, защото когато го покажете на някого, той ще си мисли, че сте Хълк.\nЗа какво става дума? Много просто: другите не могат, но вие можете да разполовите ябълка с голи ръце. И то не защото сте толкова силни, напротив, вие сте си обикновени деца... или почти, защото имате магически сили. Вече готови ли сте да направите фокуса? Тогава ще ви трябва една ябълка и ръцете ви. Това е всичко! Както вече ви казахме, вие не сте чаааак толкова силни (може би), но има една специална техника, която ще ви помогне да станете и която никой друг не владее. За целта, и за да впечатлите всеки с този фокус, трябва да направите нещо много просто. Първо внимателно да измиете ябълката, след това да махнете дръжката ѝ и най-накрая да следвате внимателно инструкциите и ще видите колко е лесно!\nВсичко в този фокус идва от техниката и сръчните ви ръце. Тайната е да използвате ръцете си по такъв начин, че да приложите на най-слабото място в ябълката, а именно средата, голям натиск. Сега запомнете това и да продължаваме нататък. Поставете двата си палеца там, където е била дръжката на ябълката, а с останалите пръсти обхванете целия плод. За по-лесно можете първо да опитате да поставите ръцете си в тази поза без истинска ябълка и да започнете плавно да движите пръстите си към китките. Ще усетите натиска и ще забележите как и палците ви леко се изхлузват от невидимата ябълка. Точно това е цялата техника! След това повторете същото, но вече с ябълка и оставете палците си свободно да се пързалят. Веднага ще усетите как нещо в ябълката се пропуква и в крайна сметка да се чупи на две половини.\nАко не ви се получава от първия път, то опитайте втори следвайки тези съвети и няма как да не стане:\nПонякога помага да поставите ябълката върху коляното, за да укрепите захвата си. Също така е добре да започнете с по-мека и добре узряла ябълка.\nРазмерът на ябълката също има значение, макар фокусът да работи с всички размери, ще се получи най-хубаво и ефектно, ако ябълката е колкото захвата ви – нито по-голяма, нито много по-малка, трябва добре да пасва в ръцете ви.\nНакрая можете да дадете и на хората на които го показвате да хапнат по една половина ябълка, за да се убедят, че тя е истинска или пък да си носите две, за да ги помолите първо те да опитат да я разполовят. Представете си колко готино би било например, ако баща ви не успее да раздели ябълка на две, ама вие го направите!\nВижте още няколко фокуса с плодове:


В Дрезден са избухнали две самоделни бомби през изминалата нощ, като едната е била хвърлена в двора на джамия, а другата - пред сградата на Международния конгресен център. Експлозиите станаха само дни преди националния празник на Германия, който тази година ще се проведе в Дрезден. Все още никой не е поел отговорност за атентатите, като от полицията предполагат, че най-вероятно те са дело на групировки, изповядващи антиимигрантски и шовинистки възгледи. Няма ранени и пострадали при взривовете. По време на първия взрив пред джамията са се намирали имамът, съпругата му и двамата им сина. Едно от децата е видяло моторист, който е хвърлил предмет в двора им. Секунди по-късно предметът избухнал. Час по-късно е гръмнала бомба и пред Международния конгресен център. Пред всички джамии в града, както и пред мюсюлманските културни центрове, и пред консулството на Турция в града е поставена засилена полицейска охрана. Дрезден е центърът на антимюсюлманското движение ПЕГИДА (немскоезично съкращение от "Патриотични европейци срещу ислямизирането на Запада"), което е планирало протести за деня на националния празник – 3 октомври. Лидерът на движението Луц Бахман отхвърли да има връзка между атентатите и ПЕГИДА, като дори обвини полицията, че се опитва да попречи на протестите на движението.


Поглед назад към "Игра на тронове" – ShadowDance\n19 юни, 2019 Коментирай\nИгра на Тронове ще остави в паметта ми много отпечатъци. Някои от тях дебели палци, пронизали с резки внимателно конструирани сцени от мисловен талк. Други – фини намеци за това, което е било, спомени за спомени, които само вечните интернет търсачки ще могат да върнат на бял свят. Или мазни петънца, неминуеми последствия от недобре измитите сценарно ръце, от праха на годините.\nКолегите по-долу са говорили достатъчно за (д)еволюцията на сериала, за социалния феномен, който той създаде, за разликите с книгите и за качествата на актьорския състав. В списанието също сме писали за повечето сезони и сме анализирали и преразказвали какво ли не от тая грандиозна епопея. Да, и ShadowDance се промени почти до неузнаваемост от далечната 2011 до днес. Всеки от нас и от вас сигурно може да свърже епизоди от живота си с кукичките, оставени от най-запомнящите се сцени в сериала. Затова смятам, че най-доброто, което мога да постигна в този поглед назад, е просто да ви припомня някои от по-епохалните моменти в последните осем години. Отпечатъците.\nШапки долу за актьорите, които пораснаха с този сериал, и станаха най-добрите версии на себе си. За HBO, които не само че създадоха поредното невероятно преживяване на малкия екран, но и рискуваха да превърнат една жанрова легенда във флагмана на портфолиото си. Дори за Бениоф & Уайс, които хич да не е, са малко или много отговорни цялото това нещо да види бял свят. Рисковете се отплатиха. Дори със спорния си финал и занижените сценарни качества, Игра на тронове се превърна в нещо по-голямо от сумата на съставните си части. Превърна се в легенда. Със сигурност можеше да е по-добра легенда. Но и легенда не е малко!\nСъвсем скоро започва нов сериал по друга огромна фентъзи поредица, която формира тийнейджърските ни години, малко или много създаде това списание и също е в сърцата на мнозина. Да видим какво ни очаква там. Приключението продължава 🙂\nПесен за огън и лед за мен започна преди 15-тина години в магазинче за използвани книги, където попаднах на първата част от поредицата, Игра на тронове. На този етап от живота си кажи-речи бях изоставил четенето на фентъзи тухли, след като прекалих с тях в тийнейджърските си години, но доста хора ми бяха разправяли за поредицата на Джордж Мартин и реших да се пробвам. Въобще не подозирах колко пленяваща и въздействаща е всъщност. Тя не беше типа фентъзи, който ме отказа от жанра. Не теглеше безкрайни локуми като творенията на Джордан, Гудкайнд и подобните, нямахме обичайните елфи и орки а-ла Толкин, а Голямо Зло™ беше само загатнато като фон. И най-вече – Мартин си беше позволил да погази всички стереотипи откъм развитие на историята. Песен за огън и лед не се движеше толкова от централния сюжет, колкото от комплексните взаимодействия на персонажите. Понякога това водеше до шокиращи моменти, но винаги беше обосновано и навързано по перфектен начин.\nКогато мълвата, че HBO ще правят сериал за Игра на тронове, плъзна из нета преди десет години, бях едновременно ентусиазиран и изпълнен със съмнение. От една страна те бяха доказали с Рим, че високобюджетни продукции са напълно възможни и на малкия екран, но от друга – книжният материал беше изключително комплексен и труден за адаптация проект. Още с първия си епизод обаче съмненията ми се изпариха и ме изпълниха с вяра че създателите на сериала действително ще могат да ни дадат най-голямото събитие в историята на фентъзито. Кастингът беше на изключително ниво, светът на Вестерос беше пресъздаден с подобаваща доза реализъм, музиката на Рамин Джауади беше перфектна за тона на сериала и аз очаквах всеки следващ епизод повече от каквото и да е, което киното или телевизията можеха да ми предложат.\nНещата продължиха така четири години. През тях Бениоф и Уайс направиха някои леки промени спрямо оригиналния материал с променлив успех, но като цяло ни дадоха адаптация, която да задоволи всички, освен най-претенциозните фенове на книгите. Междувременно популярността на сериала се изстреля в стратосферата и докато едно време високобюджетните сериали бяха считани за не особено доходоносни, Игра на тронове направи HBO много, много по-богати и в днешно време можем да видим далеч повече амбициозни проекти.\nОбаче през следващите сезони нещо не беше съвсем наред и всички знаеха какво е – свършиха книгите за адаптация, защото Джордж Мартин се бавеше прекалено с шестия том. На този етап той беше дал малко общи щрихи и предстоящи важни събития в поредицата, до които още не е стигнал и ги беше оставил сами да се оправят, защото сериалът нямаше как да бъде забавен или спрян, за да чака материал. Резултатите бяха променливи. Темпото стана по-непостоянно, историята на моменти приличаше на евтин фенфик, а логиката често липсваше. Нещата се влошиха допълнително през седми сезон, в който персонажите се телепортираха насам натам из Вестерос, за да се развие максимално бързо сюжетът. Всичко това доведе до изключително разочароващия осми сезон, в който след два епизода с прилично темпо Бениоф и Уайс на практика унищожиха сериала с претупания си сценарий.\nПисателската немощ в късните сезони обаче по никакъв начин не може да промени факта, че Игра на тронове е огромно постижение. В първия сезон липсата на достатъчен бюджет доведе до директно пропускане на иначе прекрасно описаните от Мартин битки в книгите, но от втори нататък нещата се промениха коренно. Въпреки все още леко ограничените ресурси, екипът на сериала извърши чудеса от храброст, за да създаде епизоди като „Blackwater“, „The Watchers On The Wall“, „Hardhome“ и „The Long Night“, които са визуално пиршество. Режисьорското и операторско майсторство е невиждано в друг сериал.\nСъщевременно актьорите имат страхотна химия, което често прави сцените с тях изключително въздействащи. Денерис и Джора Мормонт (станал известен сред феновете като „Лорд Френдзоун“) имаха може би най-добре развитата и завършена сюжетна линия в сериала и бяха перфектни заедно. Любовната история между Джон Сноу и Игрит разцъфна по прекрасен начин, благодарение на спонтанната искреност на актьорите. Редкият момент на откровение на до този момент доста неприятния Джейми Ланистър пред Бриен разкри, че всеки персонаж може да се окаже далеч по-интересен, отколкото сме подозирали. Пътешествието на Аря с Хрътката пък беше изпълнено с особено сполучлив черен хумор. Поне докато следваха книгите, вечно надцакващите се Питър Бейлиш и Лорд Варис ни показаха дворцовите игри в най-висшата им форма, а Тирион стана всеобщ любимец благодарение на острия си ум, добрата си душа (поне доколкото е възможно в този свят) и умението си да надиграва опонентите си въпреки физическите си недостатъци. Уви, в последните три сезона Бениоф и Уайс се оказаха неспособни да дадат нещо особено интересно на който и да е от по-остроумните персонажи. Много мъчно ми беше да гледам как гният сценарно. Джон Сноу и Денерис също бяха много дървени като двойка в последните три сезона и финалното им развитие беше особено зле обосновано.\nВ края на краищата ще се опитам да си остана с добрите впечатления от първата половина на сериала и да се престоря, че последвалата каша не се случи. За останалото ще изчакам живот и здраве Джордж Мартин да си довърши книгите най-после, за да видя истинския завършек.\nСлед приключването си, Игра на Тронове остави огромна дупка. Щеше да е хубаво дупката да е естественият резултат от всеки край, тоест да присъства единствено в обективното пространство на фентъзи кино продукциите и в субективното пространство на отказa ни да се пуснем от нещо дълго съпътствало ни в битието. Уви, дупката присъства във всички пространства и взирайки се в нея, не виждаме просто пустота, а се сблъскваме с разнородни чувства, от които преобладават негативните: основно разочарование и силна неудовлетвореност.\nНевъзможно е да се върнем към любимите си моменти от сериала с необременена памет, лишени от познанието за незадоволителното заключение на сюжетните линии. Радостта, която са ни носили тогава, когато сме ги видели за пръв път, сега е помрачена от края, вкусът – окончателно и безвъзвратно развален. Освен, естествено, ако не ни споходи някакъв инцидент, съпроводен с мозъчна травма и амнезия.\nМожем да превърнем всичко в играта, която бързо бе популяризирана в интернет: беше изграждано „това“, за да кулминира в „това“ и да оголим съвсем скелета на сериала (и скелета на провала). По същество – краят беше нереално тъп. Една специфична нереалност, присъствала като цялостно излъчване в последните епизоди. Всичките тия трупове, които позираха из улиците на Кралски Чертог, Зимен Хребет и т.н. се опитваха да крещят „РЕАЛИЗЪМ“ в лицата ни, докато в същото време останалото се случваше като насън и героите се разхождаха безцелно като сомнамбули из сцените на разруха и смърт. Повече от ясно е, че когато някъде присъства пъчене, липсва дарование. В случая обаче нереалността на края може и да е за добро. По-лесно се отмятат настрана ефирните воали. И с подобен край, за съжаление, Игра на тронове започна да поизбледнява в моята памет сравнително скоро.\nДобиването на авторитет покрай колективното недоволство обаче, винаги е съмнително занимание и докато провалът е факт, пропускаме да отбележим за себе си, че и добрите моменти са факт. Че сме се чувствали добре, е факт, макар и факт на едно отминало време. Истината е, че ние избираме да унищожим или омаловажим този факт, за да причиним вреда. По този начин изместваме смисловия център към края, огъваме линията на времетраенето на сериала и я превръщаме в своеобразен кръг на омразата и увековечаваме конфликта. Пространството на вечността е пространство на вечна „наличност“ и в този смисъл мисленето ни за Игра на Тронове, след като сериалът бе завършен, ще протича вечно по един и същ начин – циклично. Тоест винаги ще бъдем спохождани от недоволството в края, на което и да е разсъждение по плоскостта на шоуто.\nИ понеже едва ли ще получим възмездие за страданието си, остава ни да го потърсим сами и то чрез въображението си. Представете си Бениоф и Уайс, представете си как и те са подвластни на същото мислене по адрес на Игра на Тронове и са натоварени с десетократно по-голяма тежест поради отговорността на твореца. Независимо от това колко пари и слава са спечелили и с колко неистинни и подмазвачески мнения са се заобиколили, представете си, че истината ги преследва като горящи кръгове насън, а понякога и наяве, а може би ще ги преследва и в задгробния живот. Нека прескачат горящи кръгове в Ада, подобно на циркови артисти, съответно, не винаги с успех, до края на времето.\nАко пък вие нямате садистични наклонности, развинтено въображение или пък случайно сте доволни от края, не си представяйте нищо. Но задължително угасете кръговете на омразата, след като сте ги повъртели на пръстите си. Задържането им не си струва, изморително и нездравословно е. Току-виж ни споходил един приятен вид забрава.\nИгра на тронове ще остане като един от най-странните феномени в живота ми. Подобно на редица мои приятели и колеги, аз също следях сериала редовно. Но се интересувах от него повече, отколкото другите хора (четях редовно интервюта на актьорите и сценаристите), знаех за него повече, отколкото знаеха другите хора (поради детайлното ми познаване на книжния материал), обичах героите повече, отколкото ги обичаха другите хора (привързаността ми към Санса е по-дълбока от привързаността на който и да било човек към който и да било герой), но… цялостно харесвах сериала много по-малко отколкото го харесваха другите хора.\nГодини наред всички ми обясняха как това е велик сериал, с невероятни актьори, невероятни идеи, невероятна история. А аз просто… не го виждах. Да, харесвах основната история от книгите, но ненавиждах всичките промени и компромиси в сериала. И сега всички ми казват как финалният сезон бил провал, как едно великолепно произведение било съсипано. Изобщо не го чувствам така. Бих дал на финалния сезон около 6,5. А на целия сериал преди това – към 7. Тоест – да, има някакъв спад, но той далеч не е толкова голям.\nКато цяло сериалът има хубави неща, особено в сюжета и светостроенето, те си идват от литературната основа. На моменти имаше красиви кадри, хубава природа, хубави сгради. Сериалът използваше добре чара на актьорите и на Дубровник. За осемте сезона имаше и три страхотни мелодии – началната, „The Rains of Castemere“ и „Light of the Seven“. Но имаше и огромно количество посредствени неща. В много отношения беше много камерен сериал, голяма част от сцените бяха „двама герои разменят остроумия в една стая, докато седят статично“ – тоест цялото нещо беше супер не-визуално, всичко се опираше на хитър диалог и изразителна интонация на актьорите, но не и на добра режисура, камо ли сюжет. Имаше действително много пълнеж. Особено с безбройните сцени с полуголи проститутки или несвързаните дърдорения на грандмайстер Пицел. В първите сезони, когато бюджетът беше по-малък, дрехите изглеждаха много зле, Церсей беше увита в някакви шалове, а Кейтлин – в кожи. Чак трети сезон Марджери въведе добрия гардероб във Вестерос. Перуките на Лина Хийди бяха ужасни и от километри си личеше колко са изкуствени, както и тези на Емилия Кларк. Черните вежди на бялата коса пък да не коментираме. Всичките сцени в Нощната стража бяха визуално скучни – супер сиви и бледи, просто не ставаха за гледане, изобщо не предаваха ярката и наситена от напрежение атмосфера от книгите. Кит Харингтън и Емилия Кларк, на които се крепи голяма част от сериала, през повечето време бяха бая дървени и неубедителни. А често дори добрите актьори декламираха речите си, сякаш играеха на сцена, а не водеха естествен разговор. Екшънът в старите сезони се заобикаляше по смехотворен начин.\nЧесто сценаристите не знаеха какво правят и променяха неща от книгите хаотично и безидейно. Един от ярките примери още в първи сезон е Шае – тя беше много по-развита в сериала, любовта ѝ към Тирион беше показана като истинска и неотменима, сценаристите дори развиха отношения между нея и Санса и им дадоха някои много хубави сцени. В един момент обаче се стигна до сцената от книгите, в която Шае свидетелства срещу Тирион и Санса и сценаристите си вкараха този момент директно, без да го съобразят с въведените промени. Самата актриса им се е молела да го променят, казвала им е „Нека Шае предаде Тирион защото мисли, че тоя я е подлъгал, но не ме карайте да предавам Санса. Шае се грижи за това момиче, обожава я, никога не би свидетелствала срещу нея.“ Сценаристите са казали: „Ами не, така ще си е.“ В четвърти сезон Натали Дормър – Марджери – е трябвало да ги убеди, че героинята ѝ не би преспала с 12-годишното момче, а би намерила друг начин да спечели симпатиите му. Сценаристите като по чудо се съобразяват с мнението ѝ и така имаме сцената, в която Марджери подарява на Томен котка (това първоначално е било секс сцена). А във финалния сезон актьорът, който играе Варис, обяснява на сценаристите как персонажът му потръпва, когато е докоснат от друг човек с топлота и обич, тъй като това е ново усещане за Варис, никога не му се е случвало. Сценаристите се изненадват и става ясно, че на тях самите изобщо не им е хрумвало.\nЕдинственото наистина изключително нещо в сериала си беше кралица Марджери. Тя беше феноменално написана и изиграна, всяка дума, казана от нейната уста, беше брутално силна, като изстрел, попаднал в десетката. И това се дължи в голяма степен на Натали Дормър, която откровено смятам за най-способния член на актьорския състав на сериала. Неслучайно сценаристите са се вслушвали в мнението и критиките ѝ. И когато Марджери умря, вече беше ясно накъде отива всичко – избиват си един по един всичките десетки персонажи, за да останат накрая с пет героя и в последния епизод да убият и тях. В момента, в който храмът гръмна, съдбата на сериала беше решена. Оттам всичко тръгна надолу.\nЕ, все пак много обичах и Санса, защото книгите ме накараха да я обичам. Пък и Софи в първите два-три сезона беше по-дървена като игра, но постепенно свикна с ролята, потопи се и успя в по-късните сезони да ни даде страхотни изпълнения. Спомням си как любовницата на Рамзи я заплаваше и Санса каза: „I am Sansa Stark of Winterfell. This is my home, and you can’t frighten me.„, спомням си как каза на Рамзи накрая: „Your words will disappear. Your house will disappear. Your name will disappear. All memory of you will disappear.„, спомням си страхотната сцена с Бейлиш, в която Санса го попита три пъти: „Do you deny it?“ и накрая каза: „Sometimes when I’m trying to understand a person’s motives, I play a little game. I assume the worst. What’s the worst reason you have for turning me against my sister? That’s what you do, isn’t it? That’s what you’ve always done turn family against family, turn sister against sister. That’s what you did to our mother… I’m a slow learner, it’s true. But I learn.„\nНо не скърбя, че свърши. Няма да ми липсва. Достатъчно беше.\nИгра на тронове е едно от най-големите ТВ събития на нашето поколение. Независимо какви мнения имаме за отделни епизоди или сезони, за финала, или за сериала като цяло, това беше може би последното подобно явление на история, която всеки трябва да гледа в момента, в който излезе нов епизод, ако иска да бъде част от глобален разговор, преди да влезем в епохата на стрийминг услугите, където всичко излиза накуп и се давим в толкова много предложения, че нищо не може да стане наистина културно събитие.\nЧувствата ми към сериала са… комплексни. Първият сезон беше нискобюджетна, но впечатляващо изиграна адаптация, в която всичко работеше добре, но лъхаше на липса на мащаб. Вторият беше най-голямото ми разочарование, защото сценаристите все още се опитваха да адаптират книгите по една на сезон, а Сблъсък на крале е почти двойно по-дебел роман от Игра на тронове. Твърде много линии бяха осакатени, променени, или изцяло отрязани, и това беше моментът, в който знаех, че сериалът ще се провали…\nЕстествено, още със самото си начало, трети сезон ми демонстрира нагледно колко малко разбирам, защото повечето зрители не сравняваха сериала с книгите. За тях това беше уникална средновековна история в измислен свят, каквато не бяха виждали досега, и HBO реагира подобаващо – с вдигане на бюджета и освобождаване на сезоните от оковите на романите. Трети сезон започна истинската златна епоха на Игра на тронове, която поне за мен кулминира в абсолютно зашеметяващия финал на шести сезон. Това бяха четирите сезона, в които актьорите се сляха истински с героите си, историята умело завъртя нишките на сюжетните линии, и действието се движеше шеметно напред.\nЗа много хора, промените спрямо книгите са непростими. И при все, че разбира се съществува аргумент за понижено качество, фактът е, че Джордж Мартин е Джордж Мартин, а Бениоф и Уайс не са. Адаптацията на този епос никога нямаше да задържи нивото от книгите (то самите книги не го задържат), а и телевизионният медиум е тотално различен от литературния. В този контекст обаче, за мен Игра на тронове създаде своя собствена вселена, вдъхновена и дирижирана от оригинала, но същевременно самостоятелна и смела в промените, които сценаристите бяха въвели.\nУви, това се промени, когато започна седми сезон. Началото на двусезонния финал на сериала беше ударно – Денерис най-накрая пристинга във Вестерос, повечето политически драми бяха приключили, и беше време за големия катаклизъм. Но нещо не беше наред. При все, че шести сезон също не беше базиран на съществуващи книги, той по някакъв начин носеше същото усещане като предходните части от историята. Дали причината са бележки на Мартин, или чиста инерция, не знам, но фактът е, че атмосферата на седми – и в последствие финалния осми – сезон беше различна. Събитията и развитието на персонажите до този момент бяха подчинени на социологическите и исторически аспекти на света. Затова бяхме способни да симпатизираме на герой като Джейми, който започна участието си в сериала, хвърляйки малко дете от прозореца на кула, след което уби братовчед си, за да избяга от затвор – защото той беше продукт на света и обстоятелствата на произхода си, и ние го възприемахме именно в този контекст и можехме да му простим неща, които никога не бихме приели в реалния свят.\nНо седми и осми сезон отхвърлиха тази логика. Вместо социологическият контекст на света и решенията, които героите взимат, да определят съдбите им – похват, който ни даде феноменални моменти като смъртта на Нед Старк или Червената сватба – историята се превърна в много по-традиционен наратив, подчинен на сюжетните роли на персонажите. Внезапно някои герои имаха „сюжетна броня“, която означаваше, че в каквито и проблеми да се набутат, те просто не можеха да умрат. Нещо повече, при все че наративът в оригиналната Песен за огън и лед е воден от света и социалните структури в него, той е същевременно и изключително силен на тематично ниво. Герои резонират едни с други, съдбите им са преплетени по начини, които не са директно водени от сюжета. Всичко това беше забравено. Триглавият дракон изгуби една от „главите“ си във финала на седми сезон, а осми… ох…\nНа тематично ниво, цялата история – както на ниво първообраз, така и във версията на HBO – нагледно ни демонстрираше, че интригантстването е единствено разсейване от реалния проблем. Дългата нощ идваше, а сериалът дори отиде една крачка по-напред от книгите и ѝ даде лице: Нощният крал. Писал съм достатъчно за финала в ревюто си на последния епизод, но ще повторя и тук, че опитите да надцакат очакванията на феновете, доведоха Бениоф и Уайс до тотално предаване на всички обещания, които историята ни беше дала вече цяло десетилетие.\nМного хора винят „фенсървис“ сюжетостроенето на последните два сезона за срива на историята. И да, „култовите“ реплики, срещите между персонажи, които нямаха нужда да се срещат, и куестенето в стил „слабо D&D“ имаха определено голяма вина за това, което получихме накрая. Но за мен по-голямата вина идва в липсата на уважение от страна на сценаристите към основите, поставени от собствения им сериал, и времето, което им трябваше, за да разкажат финала, който искаха. В крайна сметка почти всичко в завършека на Игра на тронове беше разбираемо и логично. Но начинът, по който последните два сезона внезапно се впуснаха да стигнат до този завършек, беше до такава степен видимо по-слаб от работата, вложена в предишните шест, че нямаше начин да не повлияе на впечатленията ми.\nИ в крайна сметка в това се корени и основният проблем на сериала. Да, Игра на тронове е убийствено качествено произведение на всяко възможно ниво. През годините той ни е дал незабравими герои, истории, и моменти. Изградил е кариерите на множество актьори и със сигурност ще бъде запомнен като една от най-важните творби на десетилетието. Но… независимо колко добра е една връзка, ако скъсването е грозно, това ще бъде основният ти спомен от нея. Колкото и добра да е една вечеря, ако десертът не струва, негов ще е вкусът, който ще остане в устата ти след нея.\nА десертът, уви, не струваше.\nНякъде през късния април на 2011 година съвсем НЕслучайно (разбирайте обстойно търсене) попадах на поредния пилотен епизод, качен в торент сайтовете. След 30 минути, в които не разбрах нито какво се случва, нито видях да се развива интересно действие, което да ме задържи до края на серията, реших, че това не е за мен.\nНяколко месеца по-късно научих, че това скучно начало, всъщност е дало тласък на доста гледан сериал, за който се говори навсякъде, а също така е базиран на прочута поредица книги. Решението да дам втори шанс на Игра на тронове (и сериала, и книгите), определено беше от по-добрите решения в живота ми. За осем години, по един или по друг начин, достигнахме до края на историята. Осем години през които нетърпеливо чакахме да дойде не зимата, а пролетта, за да се потопим в един свят на интриги, магии и дракони. Станахме свидетели на величествени битки, подмолни предателства, комплексни герои с различни и интересни цели, огромно разнообразие от сюжетни линии, оплетени помежду си като Гордиев възел. История, която тръгна заедно с написаното, придоби собствен живот, измина свой собствен път и пак ни остави на същия изход като книгите. Или поне така твърдят и Мартин, и Бениоф, и Уайс, а ние предстои да видим така ли е.\nВъпреки сравнително слабото представяне на последния сезон, картините показани в него бяха не по-малко величави, а Игра на тронове остава един от най-високо оценените сериали и то от огромна публика. Някои от епизодите са толкова добри, че стават известни сами по себе си. „Битката на копелетата“, Червената сватба (официално „Дъждовете на Кастамир“) и битката при Черна вода са само няколко примера. Във всеки сезон имаше по нещо за всеки, което означава, че имаше и какво да не се хареса на всеки.. Дали епизодът, в който всички много говорят и никой нищо не прави, дали този, в който няма никакво развитие на историята, а само безсмислен хамал или пък този, в който няма нито една гола сцена. И все пак чувството след всеки сезон беше по-скоро положително. Удовлетвореност от случилото се, трепет в очакване на предстоящото, а понякога и в ступор от неяснота, но с крива усмивка на уста.\nВ крайна сметка, HBO станаха ужасно богати, актьорите освен по-добри, станаха и световно известни (тези, които вече не бяха), но феновете останаха разочаровани. И причината за това не е в слабите сценарно решения на героите (такива винаги е имало), не беше в субоптималната военна тактика, която ни представиха, не беше дори в не дотам логичните развития на историята. Това са само поводи за недоволство, а истинската причина е страхът. По-точно страхът на Бениоф и Уайс, дали ще се справят сами със задачата, да градят в света, който досега само са пресъздавали. Колкото повече се отдалечавахме от написаното от Мартин, толкова повече се случваше, без да бъде загатнато по подходящ начин. Действието престана да ескалира плавно, основавайки се на показаното, и кулминацията не идваше от провалените планове, а от неведението на публиката. Сценаристите спряха да разчитат на случки да движи историята, а все повече се осланяха на актьорската игра като достатъчна, да преразкаже пропуснатите реплики. Така и не посмяха да поемат инициативата и сами да запълнят дупките в бележките на Мартин и да покажат терзанията на героите, които да имат реални стимули за действията си. По-кратките последни сезони просто не бяха достатъчни, за да не изглежда всичко претупано.\nИ все пак, дори с недостатъците си, Игра на тронове е една епопея, която дълго време ще остане като символ на това какво може да бъде показано на малкия екран и като първа стъпка на фентъзито към широката публика. Едно пътешествие из непознат свят, което през последните осем години успя да смаже всякаква конкуренция и се превърна в най-успешната телевизионна продукция. А скоро – да се надяваме скоро – може би ще се превърне в поредното доказателство, че книгите си остават по-добри от адаптацията.\n#itsover HBO Бениоф Джон Сняг Джордж Р. Р. Мартин Игра на тронове Церсей


Ново генетично изследване за наследствени ретинални дистрофии | CredoWeb\nНо има и такива наследства, които идват под формата на рядко заболяване, което променя живота и води до влошаване на качеството му.\nВ групата на наследствените заболявания спадат и вродените дистрофии на ретината (ВДР), които засягат около 2,5 милиона души по целия свят. Характеризират се с прогресивна загуба на пръчиците и конусите и причиняват тежка зрителна дисфункция и евентуална двустранна слепота. Съобщават се над 3000 генетични мутации в над 260 гена, при широко генетично припокриване между различни видове дистрофии на ретината.\nПри вродените дистрофии на ретината, свързани с мутация в RPE65 гена, ранното диагностициране може да намали значителното влияние върху живота на пациентите и техните семейства. Различни нарушения на този ген водят до развитието, както на амавроза на Лебер, така и на друга ретинална дистрофия, проявяваща се в по-късна възраст – пигментен ретинит. Генетичният тест е единствената възможност, чрез който може да се установи диагнозата и прогнозата за пациентите.\nЗа повече информация относно програмата се свържете с координатора от екипа - д-р Невяна Велева – 0896 035 758.\nОчни болести Педиатрия Актуално ретинална дистрофия\nПромяна във фармако-терапевтичното ръководство по ревматология


ЗАЩО Е УВЕЛИЧЕНА ТАКСА СМЕТ В ОБЩИНА СЕПТЕМВРИ? – ВМРО Пазарджик област\nКаракачанов: Политиката на България трябва да се решава в София – не в Москва, Брюксел и Вашингтон\nКУЗО БОЖИНОВ- съветник от ВМРО в община Септември с позиция в общинския съвет.\nГЕРБ са начело, ВМРО влизат с над 4 процента в парламента.\nХрам ,,Света Богородица,, в Пазарджик- израз на творческия дух на българския народ и на неговите борби за свобода и независимост\n16 ПРИЧИНИ ДА ГЛАСУВАМ ЗА БЪЛГАРСКИТЕ ПАТРИОТИ\n181 години от рождението на Екзарх Йосиф I\nНова структура на ВМРО в село Звъничево\nЗАЩО Е УВЕЛИЧЕНА ТАКСА СМЕТ В ОБЩИНА СЕПТЕМВРИ?\nОтговор на Кузо Божинов- общински съветник от ВМРО в община Септември\n– ,,Защо повишихте данъците,,? Това е най- често задавания въпрос в последно време.\n– Местните данъци в община Септември не са повишени. Повишението обхваща само такса смет.\n– Но какво наложи това? Таксата за смет се разделя на няколко части и една от тях е таксата за депо. Преди имахме общинско сметище и изхвърляхме там без да дължим пари за това. Но всички искаха сметището да се закрие. Аз също! И заради нашето искане и екологичните норми общинското сметище се закри и сега изхвърляме сметта си в лицензираното сметище в Пазарджик. То се явява и един вид монополист. Сметището е определило да плащаме висока такса за изхвърляната смет. Това налага и повишаване на таксата за депо, което довежда до повишаване на събираната от населението такса смет.\n– Можем ли да направим нещо за намаление или поне избягване на скорошни бъдещи увеличения?\n– Да можем и вече се прави! Общината инвестира в създаване на компостираша инсталация и сега всичкия зелен отпадък, който може да бъде събран се насочва към нея. По този начин се намалява обема на сметта, която трябва да изхвърляме в депото в Пазарджик, а дори се очакват и някакви приходи от реализирането на готовия компост.\n– Може ли да се направи друго?\n– Да, може!Трябва да се засили разделното сметосъбиране. Казвам го със съзнанието, че това е дълъг и сложен процес, който изисква много усилия и всяко домакинство е отговорно. Тук е необходимо да бъдат оползотворявани една значителна част от сметта, която може да се рециклира. В тази насока е нужно общината да предприеме действия по организация на разделно сметосъбиране. Аз ще работя като общински съветник в тази насока.\n– Справедливо ли е разпределението на такса смет между домакинствата?\n– Не, не е справедливо! Защото задължението е за собственика на имота и се разпределя не според потреблението, а според стойността на имота. Таксата се определя в промили от данъчната оценка на имота. Примерно в една къща с висока оценка ако живее един човек и генерира малко боклук, той ще плаща повече от къща с ниска данъчна оценка, в която живеят 10 човека и генерират 10 пъти повече боклук (разбира се ако имота е законен и въобще дължат нещо).\n– Кой е отговорен за тази несправедливост?\n– Тази несправедливост е държавен закон! Той се променя в Народното събрание от избраните от всички нас народни представители. Косвено българския гласоподавател решава какви да бъдат законите в страната. По мое мнение закона трябва да разпределя задълженията за сметта според потреблението.\nТ.е. който изхвърля повече да плаща повече. По този начин ще се стимулират домакинствата, които си организират разделно сметта.\nАз съм си отделил място в моя двор където изхвърлям всичкия органичен отпадък. След една година получавам безплатен компост.\nАко има пунктове за събиране на вторични суровини разделно ще се събират метал, хартия, стъкло, пластмаса. За екологичния ефект няма да говоря! Помислете с колко ще намалее обема на депонираните отпадъци, за които се плащат такси на депото в Пазарджик? При тази ситуация ще може да се анализират разходите и да се обсъди реалната възможност за намаляване на такса смет.\nЕдин е Страхил войвода, него го куршум не лови\nчт апр. 7 , 2022\nСтрахил войвода е роден в село (сега град) Ветрен, в средата на 17 век. Родното му място е люлка на бунтовни и свободолюбиви българи. През турско време Ветрен е било дервенджийско селище, което значи, че е имало задължението да охранява прохода, срещу което се е ползвало […]\nСиди: България е единствената държава в съюза,без регламент за спасяване от т. нар. „дългово робство“


Lijiang Scenery Retreats - НАЙ-НИСКИ ЦЕНИ от agoda.com\nEast of Lashi Sea, Юлонг, Лиджанг, Китай, 674100 - Покажи на картата\nВ близост Юлонг Град Лиджианг Предградия Нингланг Й\nLijiang Scenery Retreats е благоприятно място за почивка и отмора след напрегнат ден, добре разположен в култура, разглеждане на забележителности, пазаруване зона на град Лиджанг. Оттук гостите имат лесен достъп до всичко, което този оживен град може да предложи. Понеже главните забележителности на града като Puji Temple of Lijiang, Уенби Маунтин Сеник Ериа, Храм Шенфег са близо до хотела, неговите посетители ще харесат разположението му.\nПредлагайки висококачествени услуги и широка гама от удобства, Lijiang Scenery Retreats Ви осигурява възможно най-комфортния престой. Най-важните съоръженията на хотела са 24-часов рум-сервиз, безплатен WiFi достъп във всички стаи, казино, съоръжения за инвалиди, Wi-Fi връзка в общите части.\nВсички стаи се отличават с грижливо замислени удобства, което гарантира неповторимо усещане за комфорт. Хотелските съоръжения като частен плаж, спа, детски клуб, тенис кортове, градина са идеално място за почивка след тежък и уморителен ден. Когато търсите удобно и комфортно място за настаняване в Лиджанг, изберете Lijiang Scenery Retreats, който ще се превърне във втория Ви дом.\ncheanghooi от Малайзия


Knee Active Plus преглед: Моите резултати след 7 месеца | Снимки и факти\nоптимизирате функцията на съединението чрез Knee Active Plus? Това наистина ли е толкова просто? Принос от реалността\n5.6/10 0:21 Annalena Galvan\nKnee Active Plus изглежда работи най-добре с по-малко съвместни проблеми. За да се насърчат десетки щастливи потребители: облекчаването на съвместните проблеми не винаги трябва да бъде тежко и пълно с проблеми. Казва се, че Knee Active Plus отлично поддържа съвместната грижа. Наистина ли е еднаква реалност? Нашият блог ще ви даде отговор.\nКакъв продукт е Knee Active Plus?\nПродуктът е съставен само от натурални съставки, които се основават единствено на многогодишни доказани ефекти. Той стартира, като по този начин поне незначителни нежелани странични ефекти, както и евтини.\nОсвен това, покупката е анонимна, без медицинска инструкция и просто вместо онлайн - покупката се извършва тук в съответствие с настоящите стандарти за безопасност (SSL секретност, поверителност на данните и др.).\nПри тези обстоятелства настоятелно препоръчвам да не се проверява това лекарство:\nЛипсва самоконтрол за точното провеждане на терапия с Knee Active Plus.\nТе нямат желание за сношение и следователно виждат малко смисъл в облекчаването на съвместните проблеми.\nПри условие, че не разпознавате себе си навсякъде по тези точки, имате само едно нещо, което да направите сигурни: Веднага щом намерите необходимата решителност да кажете: "Готов съм да дам всичко!" Сега през нея: Сега зависи от вас да направите нещо. Вижте и прегледа papiSTOP.\nМога да гарантирам това: този метод изглежда като цялостна подкрепа в тази област.\nВ резултат на това всички тези уникални предимства на Knee Active Plus очевидни:\nВие запазвате разходката до Arneihaus и срамежлив разговор за решение за облекчаване на дискомфорта в ставите\nПакетът и изпращачът са прости и безсмислени - защото поръчвате в интернет и това е тайна, това, което придобивате там\nЕдно нещо, което прави естествено средство за намаляване на болките в ставите, като например Knee Active Plus несъмнено фактът, че той комуникира изключително с естествените механизми в тялото.\nХиляди години на развитие са означавали, че почти всички процеси, необходими за по-малко болки в ставите, са налице и трябва да бъдат започнати.\nПо този начин продуктът може да изглежда очевиден - но не напълно. Фактът, че ефектите са обект на различни нередовни, трябва да ви бъде ясен, така че резултатите да изглеждат нежни и по-силни.\nПродуктът се основава на гениални процеси, които се поддържат от използването на активни съставки.\nВ резултат на това, за разлика от десетки продукти на конкурентите, Knee Active Plus с нашето тяло като единица. Това оправдава до голяма степен невъзможни странични ефекти.\nВъзможно ли е продуктът да изглежда малко странно? Че имате нужда от кратък период от време, за да покажете отличните ефекти?\nКакто знаете, да. Отнема известно време и странно чувство в началото на употребата може да се случи.\nПрепоръките на потребителите на продукта също показват, че съпътстващите обстоятелства предимно не съществуват.\nС Knee Active Plus, това са всички съставки, които участват, както и тези, които са важни за по-голямата част от въздействието.\nОсновавайки се на полевото изпитание на продукта е фактът, че производителят използва две надеждни активни съставки като основа: на базата на.\nНо какво да кажем за това количество съставки сега? Отличен! Основните компоненти на Knee Active Plus са в доза, оптимизирана за всички маси.\nПървоначално изглежда малко странно, когато става въпрос за подобряване на функцията на ставите, но ако погледнете към сегашното състояние на познанието за тази съставка, ще намерите изключително обещаващи резултати.\nИ така, какво е предишното ми впечатление от съответните съставки на Knee Active Plus?\nСлед подробно разглеждане на етикета и няколко месеца проучване, аз съм изключително уверен, че Knee Active Plus може да доведе до значителни крайни резултати в теста.\nРазбира се, няма абсолютно никакво съмнение или загриженост относно особената простота на употребата на статията, която като цяло си струва да се обмисли или дори да се обсъди. Определено е по-силен от Erofertil.\nТези прости преносими размери, както използването на Knee Active Plus улеснява масово интегрирането в нормален живот. С поглед към наличните данни, вие вече разбирате всичко важно да използвате статията и да постигнете приятни резултати.\nЧесто продуктът се разпознава вече след първата употреба и вече в рамките на няколко месеца, според производителя, могат да се постигнат по-малки резултати.\nВ проучванията продуктът често се приписва на потребителите с пряк ефект, който продължава само няколко часа. Многократната употреба ще консолидира тези резултати, така че дори и след употреба последствията да са постоянни.\nДесетки дори имат години, за да разкажат много за продукта!\nТогава изглежда препоръчително продуктът да се използва за известно време и да бъде търпелив, с изключение на случайни доклади, които показват бързи резултати. Освен това, моля, обърнете внимание на нашия отдел за обслужване на клиенти за допълнителна информация.\nПрепоръки относно Knee Active Plus\nКато цяло човек намира главно прегледи, които разказват за отличен опит. Разбира се, има и други хора, които са малко по-критични, но накратко ехото е много положително.\nВъпреки това, ако сте загрижени за Knee Active Plus, не изглежда да сте достатъчно мотивирани да противодействате на вашите опасения.\nАванси чрез Knee Active Plus\nРазглеждайки резултатите, се оказва, че продуктът е ефективен.\nТова в никакъв случай не е очевидно, защото такова ясно обобщение не съществува с никакво средство за действие. Видях и изпробвах много такива статии в живота си.\nОт внимателния състав на добронамерените впечатления от тестовите доклади до тези резултати, които бяха обявени от доставчика.\nЕто защо нашият преглед води до ясна положителна окончателна оценка. Ако нашето резюме ви е убедило, моля, консултирайте се със следните съвети за получаване на това лекарство, за да избегнете случайно придобиване на неефективна имитация. Clenbuterol също може да бъде тест.\nГолемият плюс: може лесно да се интегрира в ежедневието по всяко време.\nВсеки, който разглежда всички критерии за продукта, трябва да завърши с резултат, че лекарството помага.\nЕдин експеримент определено се окупава. Изпробвах достатъчно продукти, за да подобря съвместната функция, за да мога да гарантирам: продуктът се оказва истинската възможност за тази тема.\nПросто не рискувайте да си правите труда да поръчате Knee Active Plus от всеки съмнителен онлайн магазин или източник на доставки, различен от този, с който сме свързани.\nErgo следващата бележка: Ако искате да закупите продукта, използвате без изключение оторизирания уебсайт.\nМеждувременно проучих всеки алтернативен продавач онлайн и разбрах: Само с свързания онлайн доставчик можете да сте сигурни, че няма да получавате никакви имитации.\nИзползвайте проверените от нас оферти. Ние правим всичко възможно, за да поддържаме връзките актуални, така че можете да бъдете защитени, че всъщност поръчвате най-добрата цена, както и най-добрите условия за доставка.


Кажете ми нормално ли е??? :: BG-Mamma\nКажете ми нормално ли е???\n28 юли 2005, 21:38 ч.\nТия дни имам чувството, че ще откача.Налегнало ме е едно паническо чувство такова,че всеки момент мога да родя. Постоянно си мисля,че ми изтичат води,и че бебето излиза, а имам още 2 седмици до термина.Страхувам се дори да излизам за да не предизвикам раждане.Съпругът ми горкия в чудо се вижда с мен.Още повече,че няма никой освен него до мен.Маика ми ще дойде чак другата седмица.Моля се бебето да я дочака.\nКажете ми моля ви при вас така ли беше или аз нещо откачам\nУф оплаках ви се!\n# 1 28 юли 2005, 21:41 ч.\nМилата, имаш пълното ми разбиране и съчувствие\nТова си е напълно нормално - аз и преди второто раждане ги имах, пък като знам как ме беше бъз преди първото.\nСкачали сме в колата при всеки по чести от 10 мин контракции. Луд го бях направила моя\nТака че оплачи ни се ей тука да ти олекне\n# 2 28 юли 2005, 21:42 ч.\nти си добре поне, че не сънуваш кошмари...Че при мен и това го имаше, и аз всеки път като тръгвах нанякъде, проверявах по три пъти дали хенди, чип-карта и Mutterpass са в мен. А на един изпит вместо да пиша отговори мислех повече да не вземат сега да текнат водите...\n# 3 28 юли 2005, 21:43 ч.\nабе верно, че ти имаше сватба наскоро!!! Честито бе ГОСПОЖААААААААААААААААААААААААА\nпфу ква съм шматка отнесена\n# 4 28 юли 2005, 21:45 ч.\nОще като влязох в 9-ия месец и не ме свърташе.\nНа 01 Януари се събудих след новогодишния купон, защото усетих 4е ми изти4ат водите\nПри мен това 4увство се оказа вярно - родих 20 дни преди термина\n# 5 28 юли 2005, 21:46 ч.\nЦитат на: pepelyashka в чт, 28 юли 2005, 21:42\nаз всеки път като тръгвах нанякъде, проверявах по три пъти дали хенди, чип-карта и Mutterpass са в мен.\nО, и аз бях така, особено втория път, че като излизах на разходка с каката да не стане някоя беля насред пътя\n# 6 28 юли 2005, 21:57 ч.\nАз пьк не бях такава паника........само дето ми беше много интересно какво ,Ще е самото раждане.Но е напьлно нормално да имаш такива страхове.Сестра ми беше по4ти сьЩата.На всякьде ,като трьгвахме взимахме с нас зарядното за телефона и о4илата и ,4е ако трьгне да ражда без тези неЩа сме загубени\n# 7 28 юли 2005, 22:55 ч.\nИ аз бях май така с първото - затова и се бяхме оборудвали с мобилен телефон, та да може таткото веднага да скочи и да тръгне за към в къщи. Все ме беше страх, че точно тогава ще случи задръствания.\nА иначе си раждах преди термина, де. С първото - 10 дена, с второто - 20. Но предполагам, че добре са те инструктирали как да броиш контракции и кога да вдигаш аларма. Няма страшно, стискам палци!\n# 8 28 юли 2005, 23:01 ч.\nВземи си един душ, пусни си хубава музика или изгледай някой комедийка да те разтовари....и не се шашкай толкова\nАз въобще не се притеснявах от раждането - мъжо се беше притеснил какво ми има чак ....колкото си по спокойна - всичко ще мине по добре....и хайде, изчакай мама и тогава да отиваш да раждаш\n# 9 28 юли 2005, 23:25 ч.\nА теб zаЩо те е страх, две седмици преди термина си е в рамките на нормалното и да тръгнеШ да раждаШ лоШо няма А и хич да не се мърдаШ пак няма да ти се раzмине раждането , така че наслаждавай се на последните бременни дни, отидете тук и там, кино, фриzьор, вечеря, абе правете неЩо, което в началото след раждането няма да има въzможност да правите. А и така Ще се отвличаШ от лоШите мисли.\nАz пък какъв чеШит бях неzнам_ чаках го с нетърпение това раждане а то вzе че се случи точно на термина и нито ден по_рано\n# 10 28 юли 2005, 23:56 ч.\nМога само да ви кажа,че всичко е абсолутно индивидуално. Поне при мен нищо не стана като по книгите. Нито имах силни контракции,нито нищо. Почнаха в 8.00 сутринта(изобщо не бях и сигурна това ли са) и бяха през 10-15 мин като болка от период - нищо особено.После няколко часа нищо. Всичко това става 2 дена след термина. После пак се появиха за известно време,после няколко часа нищо. И така цял ден. Вечерта имаше мач - финала на Шампионската лига,изгледах си го спокоино. После и малко на нет-а дремах и изведъж тогава усетих силна болка и си викам маи се почва. Събудих мъжа ми,обадих се в болницата,питаха ме искам ли линеика,аз викам - не,ще се оправим да доидем . В момента на затварянето на телефона усетих че няма да стане и се обадихме на спешната помощ. Доидоха бързо (5 мин от болницата живеем) и като се качих в линеиката ми изтекоха водите. В 23.50 бяхме в болницата и си поисках инжекция,но вече беше твърде късно,Александър се роди в 00.13 . Така,че това дето му викат болки при мен бяха за по-малко от 40 мин . Това ми е първо дете,никакви проблеми през бременността и съм член на клуба на 40 годшните.\n# 11 29 юли 2005, 00:19 ч.\nЦитат на: pepelyashka в чт, 28 юли 2005, 21:43\nИмах да и скоро ще кача снимки от сватбата да ме видите. И като пишех одеве съпруга ми толкова смешно ми стана....Ма то и нашто не бе любов- 9 години,та чак тогава се взехме\n# 12 29 юли 2005, 04:06 ч.\nПознато ми е това чувство и го считам за напълно нормално. Аз бях започнала да се шашкам още в осмия месец. Непрекъснато си представях някакъв сценарии как ще протечеаждането. Накрая родих със секцио без да са ми изтекли водите, без да имам контракции. Родих 11 дни преди термина ми.\n# 13 29 юли 2005, 10:14 ч.\nаз напълно те разбирам, ни6то 4е съм о6те в 6 месец. В момента го обръ6там на майтап, но като знам 4е майка ми трябва да дойде в на4алото на ноември, а аз може да родя и преди това - а това от което най-ме е страх е тя да не ни 4ака на автогарата в Ница да я вземем, а аз през това време да напъвам в болницата. Кой 6те я вземе оттам жената, 4е да я докара до унас - мъж ми съвсем 6те се о6а6ка, а техните живеят 4ак в Нормандия - само се моля дано не съвпадне датата на раждането на бебо с тази на идването на майка ми\nКремка, дръж се, опла4и си се тук де да ти олекне, пък те не6тата 6те се наредят скоро и 6те гу6ка6 едно сладко беб4е Хайде целувки от мен и ти пожелавам леко и по-безболезнено раждане\nПоследна редакция: пт, 29 юли 2005, 10:31 от Pollia\n# 14 29 юли 2005, 11:37 ч.\nе добре де,това са само 2 седмици до термина-и да родиш,бебето вече си е оформино малко човече с неговите си нужди!\nспокойно и този момент ще дойде сега или след 10 дена, след като си толкова близо няма какво да се притесняваш. Я си излизай на вънка да гълташ свеж въздух и да се разхождаш, това ще те ободри и спокойно!!!!


Зов за помощ за млада лекарка - България | Vesti.bg\nЗов за помощ за млада лекарка\nОрганизирана е кампания за д-р Ирена Иванова, колегите й се надяват да съберат пари, лечението е скъпо\nБългария 5 август 2018, 14:57, oбновена в 14:58 21126\nЛекари от няколко столични болници помагат на своя колежка в тежко състояние. 35-годишната жена се бори за живота си след падане от 7 етаж. Освен кръводарителски акции, медиците събират средства за скъпоструващото й лечение, предаде NOVA.\nРъка на колежката си от Александровската болница подават и медиците от „Пирогов”, където д-р Иванова е настанена. В понеделник персоналът на спешния институт организира кръводарителска акция. Вратите на „Пирогов” остават отворени за всеки, който иска да помогне.\nКръводарителската акция за служителите на „Пирогов” ще бъде в понеделник, от 17 до 19 часа. А всеки, който иска да се включи в нея, може да отиде в удобно за него време.


Хранителни добавки Мускули / Eric Favre ERECTOR 4 ампули х 15 мл. (4 дози)\nERECTOR е комплексна формула с растителни екстракти, витамини, минерали и таурин за стимулиране на либидото и подобряване на ерекцията при мъжа.\nERECTOR е комплексна формула с растителни екстракти, витамини, минерали и таурин за стимулиране на либидото и подобряване на ерекцията при мъжа. Шафранът повишава потентността и стимулира ерекцията, спомага за повишаване на количеството на сперматозоидите и отпуска мускулите. Цинкът допринася за поддържане на максимално високи нива на тестостерона в кръвта. Магнезият и витамините B5 и C се справят с физическата и психическата умора. Екстрактът от потентно дърво (муира пуама, Ptychopetalum olacoides) помага при полова слабост и повишава физическата и психическата издръжливост.\nУвеличава обема на спермата\nПоддържа нивата на тестостерона\nВода, фруктоза, магнезиев цитрат (магнезий), цинков сулфат (цинк), таурин, лимонена киселина (регулатор на киселинността), екстракт от шафран SATIEREAL® (1.12%), витамини C, E, B1, B3 и B5, екстракт от потентно дърво (муира пуама, Ptychopetalum olacoides)(0.84%), екстракт от сминдух (0.5%), калиев сорбат и натриев бензоат (консерванти), натурален вкус карамел, сукралоза (подсладител).\nВземайте 1 ампула (1 доза) 30 минути преди полов акт.\nПродуктът не е медикамент, а хранителна добавка с минерали, таурин, витамини и растителни екстракти със захар и подсладители. Продуктът е предназначен за здрави лица над 18 години! Да не се употребява от бременни и кърмачки! Пазете далеч от деца! Не превишавайте препоръчителния дневен прием! Използвайте продукта като допълнение към здравословния и балансиран хранителен режим, а не като заместител на такъв! Съхранявайте далеч от пряка слънчева светлина, влага и източници на топлина.\nВашето мнение за: Eric Favre ERECTOR 4 ампули х 15 мл. (4 дози)


37 Идеи за Подарък за Двойка | Happy Gifts\nТОП Подаръци за Двама\nНачало » Подаръци за Свети Валентин » ТОП Подаръци за Двама\n3.4/5 - (7 отзива)\nПодготвили сме ви няколко предложения, с които да изненадате която и да е двойка в денят на влюбените.\nЗарадвайте ги с оригинален и нестандартен подарък или с нещо по-традиционно. Имаме от всичко по малко.\nПодарък за Двойки за Свети Валентин\nИнтересни Подаръци за Млада Двойка\nПодаръци за Семейна Двойка\nПодарък за Двама Влюбени\nВаучери за Подарък за Двама\nКак да Изберем Подарък за Двойка\nПерсонализирана Карикатура за Двойка\nКак да Поръчам Карикатура по Снимка\nВсички имаме поне една такава любима двойка в животите си. Независимо дали вечно се карат или са неразделни във всичко, което правят, те са перфектни заедно и сякаш са създадени един за друг.\nЗатова и ги обичаме.\nИ когато стане дума за любимата наша двойка и техен повод за празнуване, ние трябва да бъдем подготвени на 100% с подходящ подарък.\nВижте какво подбрахме за вас в нашата селекция от подаръци за влюбени двойки или изберете друг чудесен подарък от нашата статия Идеи за Подарък за Половинката\nАко ще правим подарък на скъпа за нас двойка за 14 февруари, ние трябва да бъдем добре подготвени и да им изберем нещо, което да бъде едновременно ценно и интересно за тях.\nПолет с Балон - Полетът с балон е един красив и незабравим спомен, който двамата влюбени ще помнят цял живот.\nКарикатура на Двойката - Забавен, оригинален, ръчно изработен и изпълнен с емоция подарък за 14 февруари за двойка. Те ще се влюбят в детайлността и прецизната изработна на това невероятно предложение.\nПерсонализиран Принт в Рамка - Ако те имат нещо специално, което споделят - любим филм, група, цитат от книга, можете да го извадите на принт и да им го подарите в рамка.\nПроектор за Филми - Луксозен подарък, който те ще използват за да превърнат хола си в киносалон със своите любими филми. Научи повече\nВъглавница с Тяхна Снимка - Персонализиран подарък, който ще се превърне в символ на тяхната любов и споделеност. Научи повече\nНадуваеми Пояси-Сърца - Един за него и един за нея - за да може любовта им да върви като по вода.\nФренска Преса за Кафе - Ако те са почитатели на хубавото кафе сутрин обед и дори вечер, то този подарък е подходящ за тях. Научи повече\nЧаши Сърца Ин и Ян - Едната допълва другата - точно както трябва да бъде и в любовта.\nВечеря + Билети за Кино - Това е един сантиментален подарък, с който ще превърнете една вечер в истинско приключение за тях.\nЗа още невероятни предложения може да разгледате нашата статия Оригинални Подаръци за 14 Февруари.\nКогато са млади всички хора, включително и двойките, обичат щури, различни, вълнуващи преживявания и подаръци. Ето защо ние избрахме за вас някои страхотни предложения, които със сигурност ще се харесат на всички млади влюбени.\nИзлет с Лодка - Уникален подарък преживяване, който приятно ще зарадва младата двойка. Това е 100% сигурна рецепта за добри емоции и незабравими спомени.\nГмуркане - Гмуркането за двама е супер подарък за двойките, който обичат приключенията.\nСкреч Карта "100 Неща за Правене в България" - Това е един своеобразен пътеводител за приключения в родината ни. Научи повече\nПерсонализирана Карикатура по Снимка - Това е един от най-търсените подаръци за двойки. Той е не само оригинален и стилен, а и забавен и щур. Зарадвайте младата двойка с ръчно рисувана забавна карикатура, която да им остане за спомен завинаги. Използвайте промо кода HGVD5210 за специално намаление!\nОфроуд Приключение - Перфектен подарък за хора, който не им призлява от много клатене в джип.\nОдеяло за Пикник - За любителите на вкусните обеди сред природата. Научи повече\nКошница за Пикник - И какво е един пикник, ако няма кошница, пълна с най-различни лакомства? Научи повече\nКомплект Ароматни Свещи - Чудесни за релакс, романтика и медитации, освен това ухаят наистина божествено. Научи повече\nМузикална Система - Уникален подарък за двама, на който двойката ще може да се наслаждава на любимата си музика и филми с качествен звук. Научи повече\nКафемашина - Един почти задължителен домакински уред за домакинството на всяко младо семейство. Научи повече\nКамък за Пица - Ако си падат по домашно приготвената пица, камъкът за печене на пица със сигурност ще им хареса.\nБордова Игра - Забавните бордови игри са чудесен начин за отмора и за прекарване на качествено време с приятели. Научи повече\nДегустация на Вино - Подарете на вашата любима двойка романтика, незабравими вкусове и усещане за едно премиум изживяване.\nДегустация на Шоколад - Ако те предпочитат шоколадови подаръци, то тогава това е една чудесня опция за подарък на влюбена двойка.\nТениски с Послания за Него и Нея - Заложете на идейни подаръци и зарадвайте влюбените с евтини тениски за двойки. Комплектните тениски с послания за него и за нея ще си останат един от най-личните и символични подаръци за двама.\nАко сте се насочили към отделни подаръци за всеки един от двойката, още интересни, нестандартни идеи за подаръци за нея или за него за Свети Влентин, ще намерите в нашите статии Подаръци за Свети Валентин за Нея и Подарък за Свети Валентин за Мъж\nЕто и някои предложения за 14 февруари, с които ще изненадате двойката приятно заради тяхната оригиналност и нестандартност. Хубаво е, както в ежедневието, така и в подаръците да има нотка на нещо неочаквано и ново.\nРазходка с Хеликоптер - Да подарите преживяване може да значи много повече от всичко останало, защото със себе си то носи един незабравим спомен за цял живот.\nДигитална карикатура на двойката - Забавен персонализиран портрет на двамата, който да краси хола или спалнята е нещо, което те със сигурност няма да са очаквали. Добавете шеговита закачка, която свързвате с влюбените и страхотният подарък е готов.\nСпа за Двама - Релаксиращите масажи и спа процедури са нещо, което всеки ще хареса и оцени.\nПерсонализирани Чаши - Чаши с техни снимки или карикатури е уникален избор за подарък за двойка. Научи повече\nСпален Чувал за Двама - За да се топлят в студените вечери, когато са на къмпинг в планината. Научи повече\nБутилка Алкохол с Поръчков Етикет - Личното послание, изписано на бутилка хубав алкохол ще ги зарадва и накара да се усмихнат.\nАбонамент за Netflix или Amazon Prime - Всеки обича да релаксира с добър филм или сериал в края на работния ден.\nОвлажнител за Въздух с Ароматерапия - За да може домът им да ухае страхотно и свежо. Научи повече\nДомакински Уред - Във всяко домакинство са нужни неща като тостери, микровълнови печки, миксери и пасатори. Открийте какво липсва в дома на вашите хора и сте готови с перфектният подарък за двойка. Научи повече\nКухненска Посуда - Един подарък насочен не само към онзи, който готви в семейството, но и към този, който хапва, а после мие и съдовете. Научи повече\nСнимка Върху Канава - За Свети Валентин им подарете тяхна обща снимка, отпечатана върху голяма канава. Този сантиментален подарък ще ги трогне и ще им остане скъп спомен от празника.\nМашина за Пуканки - За онези, които обичат да похапват ароматни пуканки докато гледат филм или телевизионно шоу.\nБельо - Зарадвайте двойката с уникално бельо за двойки.\nПодходящ подарък за двама влюбени за 14 февруари може да се окаже и спа почивка или интересно преживяване. Няма нищо по-скъпо от емоциите и спомените, които трупаме докато прекарваме време с хората, които обичаме.\nКакъв по-хубав подарък за 14ти февруари от почивка за двама? Изненадайте влюбените с екскурзия за двама до някое магическо кътче на България. Това преживяване със сигурност ще им остави красив спомен от романтичния празник.\nДруга интересна опция за подарък за двойка за Свети Валентин е спа уикенд или масаж за двама. Помогнете на двойката да разпусне и да се откъсне за миг от напрегнатото ежедневие, като отдели малко време за себе си. Това със сигурност ще им се отрази много добре и ще заздрави връзката помежду им.\nОще чудесни идеи за любимия или любимата ще намерите в статиите Топ 53 идеи за подарък за любимия и 100+ Подаръци за Любимата\nАко все още не сте се спряли на конкретен подарък за влюбената двойка, то тогава може да ги изненадате и с ваучер за уникално изживяване. Някои от най-популярните опции са полет с хеликоптер или балон, бънджи скок, дегустация на вино, сирене или шоколад.\nНа каквото и да се спрете, със сигурност ще изненадата младата двойка на този романтичен празник.\nМоже да намерите още оригинални подаръци за влюбени като разгледате нашите подбрани Оригинални Подаръци за Гадже\nТърсенето на подаръци за двойки може да изглежда сложно, но всъщност изобщо не е. Може да им вземете нещо свързано с техните интереси и хобита. Ако обичат адреналина, то тогава екстремните подаръци биха били отличен избор, като например подарък за двама - летене или ваучер за полет с балон за двама.\nСъщо така винаги може да заложите и на някои от традиционните подаръци за денят на влюбените, като например мечета, чаши за Свети Валентин, бонбони, кутии или сърца за Свети Валенти, или вино.\nДруга оригинална идея са ръчно изработените подаръци за вклюбени. Може да направите кошница, картички, буркани с бонбони и сладки, домашно изпечен кекс и много други.\nАко пък имате по-малък бюджет, то тогава може да се спрете на някои интересни, но евтини подаръци като ръчно изработени картички за Свети Валентин и снимки.\nАко търсите оригинални подаръци за двойки, то тогава несъмнено персонализираната карикатура по снимка би била отличен избор. Този подарък е не само персонализиран и единствен по рода си, ами и ще може да увековечи тяхната любов.\nВ месеца на любовта можете да се възползвате и от уникалната отстъпка от 10 лева за всеки шарж. Използвайте промо кода HGVD5210 и накарайте скъпата за вас двойка да почувства любовта във въздуха!\nМоже да намерите едни от най-впечатляващите ръчно изработени карикатури в сайта на Caricature24.bg. Те имат огромно разнообразие от креативни идеи и мостри, и могат да изпълняват всякакви желания. А поръчка може да се направи директно през техния сайт като се попълни формата.\nСъщо така от тях може да се поръча и карикатура по изцяло ваша идея. Вземете уникален шарж по снимка и на 14ти февруари зарадвайте вашата любима двойка.\nПредишенPrevious post:Оригинални идеи за подарък за рибар\nСледващ Next post:Подарък за фирмен юбилей


Интервю с Катя Кирова, управител на фирма КАСТИВА\n• Интервю • Сп. Инженеринг ревю - брой 9, 2012\nХановерският панаир на 2016 ще се открие от президента на САЩ\nПриложение за бърза настройка на баркод четци DataMan\nДобрата ефективност и конкурентоспособност на клиентите ни са смисълът на нашите усилия\nУважаема г-жо Кирова, през 2012 година фирма КАСТИВА чества своя 10-годишен юбилей. Каква е Вашата оценка за изминалия период?\nНа 1 април 2002 г. пред основателите на КАСТИВА стоеше огромно предизвикателство – нов хоризонт и неизвестен път към него. Още тогава в началото бяхме твърдо решени да следваме общата визия – да партнираме на клиентите в българската индустрия, като им предложим палитра от модерни и надеждни продукти и инженерингови услуги в областта на автоматизацията. Заложихме не само на опита, но и на новаторската стратегия. Останахме верни на дългогодишните ни партньори, но и създадохме нови трайни партньорства – както сред клиентите в индустрията, така и сред чуждестранните ни контрагенти. Оценката за изминалия период не може да бъде еднозначна. Десет години изминаха бързо, но бяха наситени с много труд, с непрекъснато изучаване на новости, с удовлетворение и макар и рядко с разочарования. Трудните периоди на развитие в бранша не ни подминават. Но точно в такива ситуации, според мен, е важно как ще се преодолеят изпитанията и каква ще е оценката от изпита! Със сигурност първите 10 години са успешни. Доказателство е дългият списък от проекти и фактът, че клиентите отново се обръщат към нас с доверие. В КАСТИВА работи екип от опитни специалисти. През последните години фирмата се засили от сериозно младо подкрепление, целта е да изградим приемственост и доразвием инженерния потенциал.\nКои са най-знаковите за Вас събития през юбилейната 2012 година?\nСъс задоволство мога да споделя, че 2012-та наистина беше по-специална година. Реализирахме успешно интересни и трудни проекти. Разширихме екипа с двама млади колеги. Следвахме последователно нашето верую за коректност и партньорство и за морал във всички наши начинания. Оставаме верни на фирмената философия за уважение към социалните ценности, стремеж към иновации и подкрепа на образованието.\nБлагодарни и горди сме от номинацията на КАСТИВА за Почетен член на "Съвета на европейската бизнес общност". На 1 ноември, в Деня на будителите получихме две много престижни за нас отличия: "ЗЛАТЕН ПЕЧАТ" за европейски мениджмънт - за иновативна политика и социална отговорност. С печата могат да се подпечатват всички важни документи на КАСТИВА към държавни институции в страната и към партньори в европейските страни. Отличието се връчва заедно с Почетната значка "ЗЛАТНА КНИГА" за принос към развитието на българската икономика.\nКои са основните дейности на фирмата?\nДвете основни направления на фирмената структура са пласмент на технически средства за автоматизация и инженерингови проекти. КАСТИВА е официален партньор и представител за България на водещи световни производители, чиито продукти представяме на българския пазар: системи за автоматизация, индустриални компютри, контролно-измервателни прибори, регулираща арматура, вакуумпомпи и системи.\nСписъкът от референтни проекти за изминалите години е красноречив. Горди сме, че сред нашите основни клиенти са едни от най-големите представители на българската индустрия като Асарел-Медет, Елаците Мед, Булмаркет, Каолин, Дуропак, Актавис и др. Нашият инженерингов отдел има сериозен опит и потенциал при изпълнение на комплексни решения и при внедряване и пуск без спиране на производствения цикъл. КАСТИВА е сертифицирана по ISO9001, което също е гаранция за високото качество на нашия инженерен продукт.\nКакво е мястото на Вашите партньори в стратегията Ви за развитие?\nВсичко, което правим, е фокусирано към клиентите, които използват продуктите и услугите, които предлагаме. Добрата ефективност и конкурентоспособност на българските ни партньори са смисълът на нашите усилия. В основата на успешното развитие е коректното партньорство с българските и чуждестранни контрагенти.\nУспехът е резултат от екипна работа, удовлетворението радва всички. Работим с едни от най-добрите фирми-производители на техника за автоматизация. Предлагаме и използваме техните иновации, стремим се да реализираме модерни решения с дългосрочна икономическа перспектива за потребителя, улеснена поддръжка, унифицирани компоненти и възможности за развиване на концепцията в бъдеще.\nКакви са очаквания Ви за 2013 година?\nПреди всичко искам от сърце да благодаря на всички партньори, клиенти, колеги и приятели за доверието и взаимното уважение, за успешната съвместна работа през годините и да им пожелая една много здрава 2013-та, пълна с дръзновение. Най-вероятно предстои поредната нелека година под знака на световната криза, но съм сигурна, че всички заедно ще се справим с предизвикателствата. Нека заложим на добрите практики и професионализъм, на сериозната работа и почтени взаимоотношения.\nКлючови думи: Кастива, автоматизация, Катя Кирова, интервю


Лечението с инфрачервена светлина е подходящо за широк спектър заболявания | Puls.bg\nд-р Ралица Правова | 05 април 2021 | 0\nПовече от половин век специалисти от различни области изучават връзката между йоните и човешкото здраве. Те стигат до единодушно съгласие, че в нашето съвремие здравето ни е силно повлияно от количеството и качеството на йоните, които са навсякъде в околната среда.\nИнфрачервеното излъчване представлява над половината от енергията, отделяна от слънцето. Останалата част от тази енергия се излъчва във видима форма.\nИнфрачервените лъчи се поглъщат лесно от различни видове тъкани и поради това са ефективни за затопляне на веществата, към които са насочени.\nТъй като проникват по-дълбоко от видимата светлина, тези лъчи намират многостранно приложение в медицинската практика.\nПрез последните 25 години японски и китайски изследователи усилено проучват терапията с инфрачервени лъчи. В Япония група лекари са основали и дружество, наречено “Инфрачервено общество”.\nИнфрачервените лъчи от невидимия спектър притежават способността да проникват в дълбочина и да се абсорбират изцяло от хиподермата – третият, най-дълбоко разположен слой на кожата.\nВ САЩ, Япония и редица европейски страни терапията с инфрачервени лъчи е станала част от ежедневната профилактична и лечебна практика. Тя дава многообещаващи резултати при много заболявания и травми.\nНай-честите състояния, при които се прилага терапията са мускулни спазми, болка ниско в областта на гърба, някои мозъчни увреждания (например след сътресение), скованост (характерен симптом при различни ревматологични заболявания), както и преумора след усилена физическа активност. Прилагането на инфрачервена светлина при бурсити също дава много добър резултат. При ревматоиден артрит светлинната терапия с инфрачервени лъчи редуцира пряко ставното схващане и намалява болковият синдром. Освен това е налице увеличаване на кръвоснабдяването, като по този начин се способства за отстраняването на възпалителните инфилтрати.\nЛокалната терапия с инфрачервени лъчи чрез използването на светлинни източници (лампи) дава отлични резултати при заболявания като лицева парализа (парализа на Bell), раменен периартрит, ишиас, менструални болки, холецистит, екземи с прояви на инфектиране.\nДобри резултати са налице още и при постоперативни инфекции, невродермит, както и симптоми на измръзване със съпътстващо възпаление.\nЛечението с лампи, излъчващи инфрачервени лъчи, има профилактично и контролиращо инфекцията действие. Терапията стимулира възстановяването на засегнатите тъкани, ускорява зарастването на раната и не допуска образуване на груб белег.\nФизикална терапия може да се прилага само след наместване на счупената кост. Инфрачервените лъчи облекчават болката, редуцират отока и повишават локалното кръвоснабдяване, като по този начин помагат за образуването на калциеви депа и предпазват от мускулна атрофия и инфекции. Обикновено лечението е комбинирано – физикална терапия и прием на антибиотичен медикамент.\nДруга важна роля на терапията е в предпазването от мускулна атрофия и тъканни сраствания.\nПостоперативна инфилтрация се характеризира с притискане от следоперативния секрет на нервни окончания, което от своя страна води до проявата на болка. Ако състоянието се влоши, може да се появи и гнойно течение. Терапията с инфрачервени лъчи намалява изтичането на секрет и повишава фагоцитозата. При изгарания терапията с инфрачервени лъчи значително подобрява локалното кръвоснабдяване, като същевременно предпазва от инфекции и ускорява зарастването на раните, без да се образуват груби белези.\nТерапията с инфрачервени лъчи е противопоказана при някои заболявания и състояния като системен лупус, множествена склероза, по време на бременност, някои видове импланти - метални пирони, платки, изкуствени стави. Освен това не се препоръчва още по време на менструация и при хемофилици.\nАзбука на хомеопатията: Рута (Ruta graveolens, седефче) - при травми от различен характер\nПо-бързо възстановяване на спортните травми


Временни мерки и обезпечителни мерки - Литва\n1 Какви са различните видове мерки?\n2 При какви условия могат да бъдат постановени такива мерки?\n2.2 Основни условия\n3 Предмет и естество на тези мерки?\n3.1 Какви видове активи могат да бъдат обект на тези мерки?\n3.2 Какви са последиците от тези мерки?\n3.3 Каква е валидността на тези мерки?\n4 Има ли възможност за обжалване на наложена мярка?\nВ член 145 от Гражданския процесуален кодекс (Civilinio proceso kodeksas) се определят различните видове временни мерки. Временните мерки могат да бъдат следните:\nвъзбрана върху недвижим имот на ответника;\nвписване на забрана за прехвърляне на правото на собственост в публичния регистър;\nзапор върху движима собственост, пари или права на собственост, притежавани от ответника и държани от ответника или трети лица;\nзадържане на имущество, собственост на ответника;\nназначаване на управител за имуществото на ответника;\nзабрана ответникът да участва в определени сделки или да предприема определени действия;\nзабрана други лица да прехвърлят имущество на ответника или да изпълняват други задължения;\nпри изключителни обстоятелства, забрана ответникът да напуска неговото/нейното постоянно местопребиваване и/или забрана да прехвърля дете от неговото/нейното постоянно местопребиваване без разрешението на съда;\nспиране на реализирането на активи, когато е заведен иск за отмяна на запор/възбрана върху такива активи;\nспиране на принудително изпълнение за възстановяване;\nпредоставяне на временна издръжка или налагане на временни ограничения;\nразпореждане за предприемане на мерки за предотвратяване на вредите или тяхното увеличаване;\nдруги предвидени от закона или разпоредени от съда мерки, при липсата на които спазването на съдебното решение може да се окаже по-трудно или невъзможно.\nПо искане на лицата, участващи в делото или други заинтересовани лица, съдът може да наложи временни мерки, ако тези лица предоставят надеждна обосновка за своя иск и ако при липсата на такива мерки спазването на съдебното решение може да се окаже по-трудно или невъзможно.\nСъдът може да прилага временни мерки служебно само когато това е необходимо за опазване на обществения интерес и когато липсата на такива мерки ще наруши правата и законните интереси на лице, общество или на държавата.\nВременни мерки могат да се прилагат както при липсата на иск, така и на всеки етап от гражданското производство.\nМолби във връзка с временни мерки се разглеждат от първоинстанционен съд или в случаите, определени в Закона за търговския арбитраж (Komercinio arbitražo įstatymas), от регионалния съд във Вилнюс (Vilniaus apygardos teismas). Когато искането за временни мерки е заявено в подадена молба, въпросът за временните мерки се решава само след като бъде решен въпросът за допустимостта на молбата, с която се изискват. Съдът се произнася относно молба за временни мерки възможно най-бързо в писмена процедура, но трябва да го направи не по-късно от три работни дни след получаването на молбата. Когато съдът счете за необходимо, ответникът се уведомява за разглеждането на молбата за временни мерки.\nЛицата, участващи в делото, имат правото да подадат молби за временни мерки до апелативния съд или касационния съд, пред който въпросът е висящ по същество.\nСъдът може да наложи временни мерки въз основа на обоснована писмена молба за временни мерки от съответното лице, преди датата на предявяване на иска в съда. В тази молба заявителят трябва да изложи причините, поради които искът не е предявен заедно със съответната молба, да представи доказателства за риска по отношение на интересите на заявителя и да заплати депозит, възлизащ на половината от съдебната такса, наложена за молба за временни мерки, т.е. 100 LTL. Депозит от 1000 LTL се начислява в случай на молби за временни мерки, свързани с висящи дела в национални или чуждестранни арбитражни съдилища, или в чуждестранни съдилища. Съдът може да намали размера на депозита с оглед на затрудненото финансово положение на заявителя, ако той е подал основателно искане във връзка с това, заедно с подкрепящи го доказателства. При налагане на временни мерки съдът определя срок за предявяване на иска. Срокът не трябва да бъде по-дълъг от 14 дни. Ако искът трябва да бъде предявен пред чуждестранен съд или арбитражен съд, срокът не може да бъде по-дълъг от 30 дни. Ако искът не е предявен в рамките на определения срок, временните мерки се отменят. Ако не бъде предявен поради вина на съответното лице, внесеният депозит не се връща.\nМолба за временни мерки трябва да се подаде в същия съд, който ще разглежда иска в съответствие с правилата относно компетентността. Молба за временни мерки, свързани с дело, което е висящо в чуждестранна държава или пред чуждестранен, или пред национален арбитражен съд, трябва да се подаде в регионалния съд във Вилнюс.\nВъз основа на обосновано искане на участващите в делото лица или други заинтересовани лица съдът може да замени една временна мярка с друга. Съдът трябва да информира участващите в делото лица или други заинтересовани лица за всяко подобно искане и те имат правото да възразят срещу него.\nСъдът може да реши да не налага временни мерки, ако ответникът заплати претендираната сума по сметката на съда или ако е представена гаранция за ответника. Освен това ответникът може да заложи неговите/нейните активи в полза на заявителя.\n(вж. раздел 2)\nВременни мерки могат да се прилагат по отношение на недвижим имот, движима собственост, средства и права на собственост.\nВременните мерки са мерки, при липсата на които спазването на съдебното решение може да се окаже по-трудно или невъзможно. При случаи, засягащи временно ограничаване на права на собственост по отношение на съвместно притежавана вещ, може да се наложи възбрана само върху този дял от имуществото, който принадлежи на лицето, подложено на временни мерки. Когато неговият/нейният дял в съвместната собственост не е определен, до определянето на този дял може да бъде възбранено цялото имущество.\nПри запор на средства по сметки в банки и други кредитни институции използването на тези средства се разрешава само за операции, определени в съдебното решение.\nВ случаите, когато се запорират стоки в оборот, суровини, полуфабрикати или готови изделия, собственикът може да промени състава и формата на такова имущество само ако общата му стойност няма да се понижи, освен ако съдът не е разпоредил друго.\nЛице, чието имущество е запорирано, е отговорно за всяко нарушение на ограниченията, наложени от момента на връчване на заповедта за запориране на имуществото, и ако уведомяването е невъзможно, включително когато заповедта за временни мерки е приета в отсъствие на това лице — от момента на регистриране на заповедта в регистъра за запор на имущество.\nАко съдът отхвърли иска, всички предишни временни мерки се запазват до влизането в сила на съдебното решение. Въпросът за отмяна на временните мерки трябва да се реши със съдебно решение.\nАко искът е удовлетворен, всички предишни временни мерки остават в сила до изпълнението на съдебното решение. Съдебният изпълнител, който изпълнява съдебното решение, ще уведоми лицето, поддържащо съответния публичен регистър, за прекратяването на временните мерки във въпросния случай.\nВ случай на запор върху движима собственост, който не може да се регистрира в имотния регистър, или ако в деня на издаване на решението стойността и естеството на имуществото на ответника не е известно на съда, лицето, изискващо временните мерки, трябва да подаде молба до съдебния изпълнител, за да определи местонахождението и да опише имуществото на ответника. Когато не е подадена такава молба до съдебния изпълнител и подробностите за имуществото, което е запорирано не са ясни, временните мерки остават в сила за четиринадесетдневен срок от датата на решението за налагането им. По искане на лицата, участващи в делото, или на други заинтересовани лица временните мерки могат да бъдат отменени с решение на съда, разглеждащ делото по същество.\nСъдът ще отмени временните мерки служебно ако лицето, искащо временни мерки, не успее да предяви иск в посочения от съда срок. Свързаното с това решение не подлежи на отделно обжалване. Съдът може да отмени също временни мерки служебно, когато това е необходимо за опазване на обществения интерес и когато, ако не ги отмени, ще наруши правата и законните интереси на лице, общество или на държавата.\nАко наложените от съда временни мерки ограничават, нарушават или спират правото на лица, които не са участвали в делото, такива лица имат правото да поискат от съда, разглеждащ делото по същество, да отмени наложените върху тях временни мерки.\nВсяко решение относно временни мерки, прието от първоинстанционния съд в съответствие с приложимата процедура, може да бъде обжалвано от лицата, участващи в делото, като подадат отделна жалба до по-висш съд, освен в редица случаи, определени в Гражданския процесуален кодекс. Лица, които не участват в делото, могат да подадат отделна жалба само по отношение на тези решения на първоинстанционния съд, които са отменили исканията им за отмяна на временни мерки, наложени върху тях. Подаването на отделна жалба не води до спиране на производството.\nСъдебни решения за временни мерки не подлежат на касационно обжалване.\nПоследна актуализация: 05/01/2018


Всеки има лице, колко трудно е понякога да се пазаруват, особено тези, които са трудни за някаква професия на друго място. Темата е проблематична само тогава, когато има много малки статии, за които също не се крием. Сайтът bagproject.pl се погрижи за такива форми и хора, които търсят внимание в това предложение. Този портал се занимава с много големи материали, оборудване и аксесоари, които са полезни за всички нас. В тяхната голяма оферта можем да намерим, inter alia:ТРАНСПОРТНА КАМИНА:Те подкрепят не само "обикновените" хора, но и служителите в склада. Те имат различни възможности за повдигане, всички зависят от необходимостта. Можете да ги издърпате на големи и здрави кутии.\nПОКУПКАСлед това се нарича "раница на колела", която е живяла безспорен удар. Лесно можете да го осигурите по стълбите. След пазаруване никой няма да има нужда да носи всичко в ръцете си, защото е достатъчно да се дадат материали на количката и да се управляват на земята.\nПЪТУВАНИЯ ЗА ПЪТУВАНЕВсеки е някъде далеч от пътя, а на всеки пътник е показана голяма чанта, която ще пасне на всичко. Bagproject.pl ще гарантира добро качество и голямо оборудване.\nВсички стоки, търгувани в тази перспектива, са в проста стойност и са видими за всичко. Разбира се, наистина не трябва да напускате къщата, просто кликнете върху „поръчка“ и след няколко дни куриерът ни разбива у дома. Когато пазаруваме там за минимум 200 PLN, опцията за безплатна доставка ще бъде блокирана, което ще бъде много по-добро за нас.